বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
মুহাম্মদ আল-তকি
মুহাম্মদ ইবনে আলি ইবনে মুসা (Arabic: محمد ابن علی ابن موسی ) (আনুমানিক এপ্রিল ১২, ৮১১- নভেম্বর ২৯,৮৩৫) ছিলেন নবম শিয়া ইমাম এবং হযরত মুহাম্মদ (দঃ) এর বংশধরও ছিলেন। তাকে আবু জাফর, ইবনে আল-রিদা ("আল রিদার পুত্র"), আল জাওয়াদ ("উদার") এবং আাল-তকি ( "ধার্মিক" )ও বলা হয়ে থাকে। শিয়া মতাবলম্বীরা ইসলাম ধর্ম ও আহলে বায়াতের জন্য তার অবদান অনড়াম্বর অনুষ্ঠানের মাধ্যমে পালন করে থাকে। শিয়া মতাবলম্বীদের মতে, তার স্ত্রী তাকে বিষ প্রয়োগ করেন এবং ২৫ বছর বয়সে তিনি শাহাদাত বরণ করেন।ইমামদের মধ্যে তিনিই খুব অল্প বয়সে শাহাদাত বরণ করেন।